
SE APROBA,

MUNICIPIUL TIMISOARA





P R I M A R
DIRECŢIA URBANISM




Dr. Ing. GHEORGHE CIUHANDU

SERVICIUL PLANIFICARE SPAŢIALĂ

Nr. UR2010-002742/15.04.2010
REFERAT

privind avizarea Planului Urbanistic Zonal „Locuinţe si functiuni complementare ” – str. Ion Ionescu de la Brad nr. 1/a, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-002742/11.02.2010 cu completările ulterioare, privind aprobarea Planului Urbanistic Zonal „Locuinţe si functiuni complementare ” – str. Ion Ionescu de la Brad nr. 1/a, Timişoara;
Având în vedere prevederile Certificatului de Urbanism nr. 3993/21.08.2009, precum şi modificările survenite la Legea nr. 350/2001, în această perioadă;
Ţinând cont de Avizul de Oportunitate nr. 01/20.01.2009 aprobat cu H.C.L. 312/2009 şi de Raportul de Avizare Favorabil nr. 04/PV-04.03.2010 al Comisiei Tehnice de Amenajare a Teritoriului şi de Urbanism;
Documentaţia PUZ „Locuinţe si funcţiuni complementare ” – str. Ion Ionescu de la Brad nr. 1/a, Timişoara a fost afişată pe site-ul oficial al Primăriei Municipiului Timişoara începând cu luna februarie 2010 în vederea informării şi consultării populaţiei.

Având în vedere Dezbaterea publică organizată în data de 25 martie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat şi totodată au depus o sesizare înregistrată cu nr. RU2010-000270/29.03.2010, care este ataşată la documentaţie;
Documentaţia Plan Urbanistic Zonal „Locuinţe si functiuni complementare ” – str. Ion Ionescu de la Brad nr. 1/a, Timişoara, este elaborată de S.C. ATELIERELE ARHITECH S.R.L., proiect nr. 29/CST 1/07, la cererea beneficiarului S.C. MONLANDYS S.R.L.
Zona studiată care face obiectul acestei documentaţii, nu se află în zonă de protecţie a monumentelor istorice, respectiv zone de interes deosebit, pentru care este necesar avizul Consiliului Judeţean Timiş, conform adresei nr. R 2832 din 05.03.2010, ataşată la dosar. 

Prin prezentul Plan Urbanistic Zonal „Locuinţe si funcţiuni complementare ” – str. Ion Ionescu de la Brad nr. 1/a, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat în cadrul documentaţiei este situat în intravilanul municipiului Timişoara, în partea de nord, în arealul încadrat de străzile Sever Bocu, Ion Ionescu de la Brad, Constructorilor şi prelungirea străzii Holdelor. 
In conformitate cu PUG Timişoara, zona studiată este cuprinsă în UTR nr. 24, iar conform PUZ „Ion Ionescu de la Brad” aprobat cu H.C.L. 186/2003 zonă rezidenţială cu clădiri P, P+1E, P+2E propusă.
            Terenul studiat, în suprafaţă totala de 3481 mp  este înscris în CF nr. 403905 (provenită din conversia pe hârtie a C.F. nr. 14917), nr. Top 2193/2/1/2/1, 2193/2/1/2/2  reprezentând teren curţi construcţii în str. Ion Ionescu de la Brad nr. 1/a,  fiind proprietatea  S.C. MONLANDYS S.R.L. Timişoara. 


Prin documentaţie se propune construirea a două imobile de locuinţe colective în regim de înălţime de maxim P+4E+Er spre str. Constructorilor (Inelul IV de circulaţie) şi mai redus în spate, pe parcele, de maxim P+2E+Er.
Se recomandă, în conformitate cu Raportul de Avizare nr. 04/PV-04.03.2010 al C.T.A.T.U., amenajarea ca spaţiu verde a terenului situat la vest de parcela beneficiarului, aflat în proprietatea Primăriei Municipiului Timişoara.
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Accesul auto si pietonal necesare funcţiunii de locuire, se vor realiza din strada Constructorilor, conform Avizului Comisiei de Circulaţie nr. TH2009-008088/10.12.2009. 
In conformitate cu Declaraţia administratorului delegat al S.C. MONLANDYS S.R.L., Luca Serena, şi în conformitate cu planşa A04 „Obiective de utilitate publică”, se va dona o suprafaţă de teren în vederea construirii domeniului public, suprafaţa exactă a acesteia urmând a fi stabilită până la faza de A.C.
Indicii de construibilitate propuşi prin documentaţie sunt:

 POT max.  =  50  %

 CUT max. =  2,0
 Regim de înălţime max. = 
P+4E+Er spre str. Constructorilor




    =
P+2E+Er pe parcele

Se propun spaţii verzi de min 25 % conform Avizului Agenţiei Regionale pentru Protecţia Mediului  nr. 519 din 01.02.2010.
Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public. 

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Locuinţe si functiuni complementare ” – str. Ion Ionescu de la Brad nr. 1/a, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  
Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

